b'\n_START_ARTICLE_\n505 (jolla)\n_START_SECTION_\n505 syntyhistoria\n_START_PARAGRAPH_\n1950-luvulla John Westell suunnitteli 505:n esiasteen 18-jalkaisen "Coronetin" Kansainv\xc3\xa4lisen Purjehdusliiton (I.Y.R.U.) valintakilpailuun "parhaan mahdollisen kahden miehen nostok\xc3\xb6lijollan l\xc3\xb6yt\xc3\xa4miseksi". Max Johnsonin rakentama "Coronet" osallistui kilpailuun Ranskassa La Baule\'in purjehduskeskuksessa. Valintakilapiuluun osallistui my\xc3\xb6s kaksi Flying Dutchman-venett\xc3\xa4, jotka purjehdustaktisesti pudottivat "Coronetin" toiseksi. _NEWLINE_Kansainv\xc3\xa4ilinen liitton valitsi Flying Dutchmanin. _NEWLINE_Ranskassa ihastuttiin kuitenkin kilpailujen kakkoseen, Coronetiin. John Westelli\xc3\xa4 pyydettiin suunnittelemaan pienennetty versio veneest\xc3\xa4\xc3\xa4n, jotta se sopisi paremmin Ranskassa suosittuun Caneton-luokkaan. Pienennetyn version pituudeksi tuli 16 jalkaa 6 tuumaa eli 5,05 m. Kilpailuissa se kuitenkin osoittautui muita Caneton -luokan veneit\xc3\xa4 paljon nopeammaksi ja niin siit\xc3\xa4 tehtiin aivan oma luokkansa, jonka nimeksi tuli 505._NEWLINE_Uusi luokka kasvoi nopeasti, ja Kansainvalinen Purjehtijaliitto hyv\xc3\xa4ksyi 505-veneen yksityyppiluokaksi jo vuonna 1955. Vuoden 1957 lopulla Rooman olympialaisiin valittiin kahden miehen nostok\xc3\xb6lijollaksi kahdesta vaihtoehdosta j\xc3\xa4lleen Flying Dutchman eli Viis-nolla-viis -luokasta ei siis tullut olympialuokkaa. Monet ep\xc3\xa4iliv\xc3\xa4t, ett\xc3\xa4 luokan kehitys p\xc3\xa4\xc3\xa4ttyisi t\xc3\xa4h\xc3\xa4n. Mutta 505 jatkoi omalla voimallaan kasvuaan leviten yh\xc3\xa4 useampaan maahan. Vuonna 1962 veneit\xc3\xa4 oli 1300 kappaletta, vuoden 1971 alussa jo yli 4000 ja nyky\xc3\xa4\xc3\xa4n l\xc3\xa4hes 9000 venett\xc3\xa4.\n_START_SECTION_\nVeneluokan historia Suomessa\n_START_PARAGRAPH_\nA.G. Kuuster\xc3\xa4 rakensi kylm\xc3\xa4laminoimalla Suomen ensimm\xc3\xa4isen 505:n vuonna 1962. Kilpailutoiminta alkoi kes\xc3\xa4ll\xc3\xa4 1968._NEWLINE_Ensimm\xc3\xa4iset veneet tulivat Suomeen 1967. Suomessa 505 esiteltiin ensimm\xc3\xa4isen kerran Helsingin kansainv\xc3\xa4lisill\xc3\xa4 venemessuilla vuonna 1968. Suomen 505-liitto perustettiin vuonna 1968 ja toiminta keskittyi Helsingin ja Turun laivueisiin. Luokkaliiton aktiivisen toiminnan ansiosta 505:n kasvoi nopeasti merkitt\xc3\xa4v\xc3\xa4ksi kolmiorataluokaksi, olihan se niihin aikoihin \xc3\xa4\xc3\xa4rimm\xc3\xa4isen vaativa vene verrattuna esimerkiksi Finnjollaan, Viklaan, Windmilliin ja Lightning-luokkaan, jotka silloin hallitsivat kevytvenemarkkinoita. _NEWLINE_Aivan ratkaisevaa luokan kehitykselle oli se seikka, ett\xc3\xa4 Lara Fellmanin johdolla Porvoon Hamarista l\xc3\xb6ytyi veneenrakentaja Herbert L\xc3\xb6nnfors, joka talvella 1968-69 alkoi valmistaa 505-veneit\xc3\xa4. Veneet rakennettiin edistyksellist\xc3\xa4 kerroslevytekniikkaa (sandwich) hyv\xc3\xa4ksi k\xc3\xa4ytt\xc3\xa4en, jonka ansiosta rungosta tuli j\xc3\xa4ykk\xc3\xa4 ja kevyt. Kesti vuosia ennen kuin muut valmistajat alkoivat k\xc3\xa4ytt\xc3\xa4\xc3\xa4 t\xc3\xa4t\xc3\xa4 nyky\xc3\xa4\xc3\xa4n kilpapursissa niin vallitsevaa rakennusmenetelm\xc3\xa4\xc3\xa4. Kes\xc3\xa4ll\xc3\xa4 1969 vesill\xc3\xa4mme purjehti jo 17 505:sta, joista 8 oli valmistettu kotimaassa.'